**Hyvät huoltajat**

**LASTEN VARHAISKASVATUSMAKSUT TARKISTETAAN 1.8.2023 ALKAEN**

Kunnallisen varhaiskasvatuksen asiakasmaksu perustuu varhaiskasvatuksen asiakas-maksuista annettuun lakiin (1503/2016). Asiakasmaksu määräytyy perheen koon, palveluntarpeen ja bruttotulojen mukaan. Tänä vuonna asiakasmaksuja on pienennetty korottamalla tulorajoja 1.3.2023 alkaen 33 prosentilla.

Perheen nuorimman lapsen kokoaikaisesta varhaiskasvatuksesta perittävä ylin kuukausi-maksu on **enintään 295 euroa**. Ikäjärjestyksessä nuorimmasta seuraavasta lapsesta perittävä kuukausimaksu on 40 % nuorimman lapsen maksusta eli **enintään 118 euroa kuukaudessa**. Kunkin seuraavan lapsen maksu on 20 % nuorimman lapsen maksusta eli **enintään 59 euroa**. Alin perittävä kuukausimaksu on 28 euroa.

**Tulorajat 1.3.2023 alkaen**

perheen koko, tuloraja 1.3.2023 alk. maksuprosentti korkeimman maksun

henkilöä euroa/kk, bruttotulot tuloraja 1.3.2023 alk.

euroa/kk, bruttotulot

2 **3874** 10,7 % **6626**

3 **4998** 10,7 % **7750**

4 **5675** 10,7 % **8427**

5 **6353** 10,7 % **9105**

6 **7028** 10,7 % **9780**

Yli kuusihenkisen perheen maksun määräämisessä käytettävän tulorajan lisäys kustakin seuraavasta perheen alaikäisestä lapsesta on 1.3.2023 alkaen 262 euroa.

Teemme kaikille vuosittaisen tulotarkistuksen ja sen mukaan määritellään varhaiskasvatus-maksut 1.8.2023 alkaen. Tuloselvitystä ei tarvita, jos sitoudutte maksamaan korkeimman maksun. Korkeimman maksun voitte hyväksyä oheisella liitteellä tai ilmoittamalla siitä sähköpostiin. Palkkatulojen tarkistuksessa voimme käyttää apuna kansallista Tulorekisteriä. Mikäli tulorekisterin käyttö sopii teille, merkitkää myös se oheiseen lomakkeeseen.

Pyydämme lähettämään meille tositteet perheen mahdollisista muista tuloista ja etuuksista (esim. koulutustuet, eläketulot, elatusmaksut/-tuet, kuntoutustuet, vuokratulot, aikuis-koulutustuet, liiton työttömyyskorvaukset jne.). Maatalous- ja muut yrittäjät toimittavat tiedot viimeksi vahvistetusta verotuksesta (verotuspäätös).

**Mahdolliset uudet tulotiedot tulee lähettää 19.5. mennessä** varhaiskasvatustoimistoon alla olevaan osoitteeseen tai lähettää sähköpostin liitteenä (tuula.damberg@uusikaupunki.fi).

Tuula Damberg

toimistosihteeri

LIITE Tulotietolomake maksujen tarkistukseen